da en da nl ca da da de es da da da da da da da da da da da en da da da da da da da da da en da da nb nb da da da da en da da da da da da da da da da de da en da da da da da da da da da da da nl da en da da es nl da
MEN HVAD MÅ VI SÅ? | Frederiksbergmuseerne
14.9.2022 10:17:13 CEST | Frederiksbergmuseerne
Danmark er internationalt kendt for sin tradition for humoristisk kunst til børn, i bøger, tv, teater, tegninger og film.
Det er en tradition, vi er stolte af. Også når værkerne er frække og udfordrende.
Som når Onkel Reje slås med ninjaer og bliver cancelled af Google, fordi han er for voldelig. Eller når figuren “John Dillermand” vækker furore fra Sydamerika til Norge på grund af sin lange rød- og hvidstribede diller.
“Men hvad må vi så?” kunne man spørge – med et citat fra børnesangen “Fy fy skamme”. Og det gør STORM i en ny særudstilling om humor i kunst til børn.
Udstillingen åbner den 8. oktober.
Men hvad må vi så? inviterer nye generationer ind på STORM til en legende udstilling, på deres præmisser. Her hænger værkerne ikke nødvendigvis på væggene, og man må gerne pille og deltage, snakke og grine højt og larmende, hvis trangen melder sig.
Børnene og de voksne træder ind i hjemlige omgivelser: i et køkken, en stue og et badeværelse, det hele skabt af scenograferne Sir Grand Lear. Men noget er alligevel anderledes. For der er ord på bordet, der er vendt op og ned på tingene i køkkenet og der er frit lejde til at være fræk på toilettet. Besøget rundes af i museets hyggelige lille biograf, hvor man sammen kan se klip fra tre generationers børne-tv.
I udstillingen vil man også kunne opleve nogle af Ib Spang Olsens originale tegninger fra klassikeren “Halfdans ABC”. Anders Morgenthalers tegninger fra bøgerne om “Røv”, samt Julie Kyhls finurlige illustrationer fra bogen “De artigste børn i verden”af Josefine Ottesen.
Og så har STORM den glæde at kunne vise nogle af Ole Lund Kierkegaards kendte tegninger fra hans bøger “Gummi-Tarzan”, “Otto er et næsehorn” og “Orla Frøsnapper”. Tegningerne har ikke tidligere været udstillet.
Det har Onkel Rejes gravide mave fra den seneste sæson af den populære Ramasjang-serie heller ikke. Men nu får man chancen for at se denne vigtige rekvisit fra afsnittene om “Onkel Rejes fede sommerferie”.
Hvorfor betyder humor så meget for os?
Ifølge forskning på området synes børn, at det er vigtigt, at deres venner har humor. Derfor ser STORM udstillingen Men hvad må vi så? som et casestudie i, hvad humor er for børn og voksne, og som et oplæg til en snak om, hvorfor humor spiller så væsentlig en rolle for vores måde at være sammen- og indgå i fællesskaber på.
For mere information om udstillingen kontakt Frederiksbergmuseernes formidlingschef Sidsel Risted Staun
M: + 4530738004, srs@frederiksbergmuseerne.dk
c/o Møstings Hus, Andebakkesti 5
+45 69 13 80 90https://frederiksbergmuseerne.dk/
Men hvad må vi så?
En udstilling om humor for børn
8. oktober 2022 - 31. oktober 2023
Entré: børn og unge under 18 år gratis. Voksne kr. 75.
STORM er en del af Frederiksbergmuseerne, som også består af Cisternerne, Bakkehuset og Møstings.
Følg pressemeddelelser fra Frederiksbergmuseerne
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Frederiksbergmuseerne
GEORGE KOUTSOURIS: NATURE SYMPHONY9.8.2022 11:25:35 CEST | Pressemeddelelse
Med udstillingen Nature Symphony inviterer billedkunstner George Koutsouris publikum med ind i en totalinstallation, der med sine maskinelle skulpturer og poetiske lydunivers stiller spørgsmålstegn ved menneskets forhold til naturen og vores konstante behov for kontrol.
I STORM P.S FODSPOR & FORLYSTELSERNES FREDERIKSBERG23.6.2022 12:24:35 CEST | Pressemeddelelse
- Frederiksbergmuseerne lancerer nu de første to audioguidede lydvandringer i en række. Tag med skuespiller og komiker Nikolaj Stokholm på en lydvandring i Storm P.s fodspor og hør fortællingen om dengang Storm P. fik skæld-ud af direktøren i ZOO for at kravle ind til pingvinerne. Eller kom med bag kulisserne på det tidligere ABC Teater, hvor man i datiden risikerede at blive løbet ned af skuespilleren Dirch Passer, når han medvirkede i hele to forskellige forestillinger på samme tid.
Udstillingsåbning / Iselin Toubro og Rosalinde Mynster: Stykkerne står14.6.2022 16:11:47 CEST | Pressemeddelelse
Med udstillingen Stykkerne står lader Iselin Toubro og Rosalinde Mynster teater, performance og billedkunst smelte sammen i en dragende filmisk installation, hvor publikum ledes fra scene til scene i et struktureret narrativt forløb.
Frederiksbergmuseerne og Art Week inviterer til anderledes kunstmøder /7.6.2022 14:43:21 CEST | Pressemeddelelse
Art Week, festivalen for samtidskunst, inviterer igen i år til Art Morning i Bakkehuset; om kunst og naturvidenskab. Under Art Week inviteres der også til en altomsluttende performance i Cisternernes poetiske udstilling af kunstneren Chiharu Shiota.
Frederiksbergmuseerne lancerer en gastronomisk lydvandring1.6.2022 12:25:06 CEST | Pressemeddelelse
Fra juni 2022 tilbyder Frederiksbergmuseerne en audioguidet, gastronomisk vandring gennem Søndermarkens enge - fra Cisternernes mørke til Bakkehusets idyl. Lyt til en poetisk fortælling, indtalt af den danske skuespiller Ellen Hillingsø, og bliv guidet gennem natur, historie og kulturarv med overraskende smagsoplevelser undervejs.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022